
UZNESENIE VLÁDY SLOVENSKEJ REPUBLIKY

č. 741
z 27. októbra 2010
k návrhu na zrušenie niektorých úloh z uznesení vlády SR
	Číslo materiálu:
	39151/2010

	Predkladateľ:
	minister vnútra


Vláda
A. zrušuje
A.1. úlohu C.4 uznesenia vlády SR č. 727 z 29. októbra 1996 - zabezpečiť materiálne dovybavenie modulov 1 – 3, ktoré umožní ich efektívne pôsobenie pri poskytovaní humanitárnej pomoci,

A.2. úlohu B.8 uznesenia vlády SR č. 852 z 2. decembra 1998 - predložiť na rokovanie vlády novelu zákona č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže SR a Železničnej polície vo väzbe na predpokladané disponibilné zdroje štátneho rozpočtu v roku 1999, ako aj z dôvodu harmonizácie legislatívnych predpisov v nasledovnom znení v § 102 ods. 5 znie: Ďalší služobný plat zodpovedá sume rovnajúcej sa súčinu koeficientu a posledného služobného platu priznaného policajtovi. Koeficient pre výpočet ďalšieho služobného platu sa určí v zákone o štátnom rozpočte,

A.3. úlohu B.2 uznesenia vlády SR č. 218 z 5. apríla 2000 pre ministra vnútra a predsedu Úradu geodézie, kartografie a katastra SR - vytvoriť technické a personálne predpoklady na to, aby Plán legislatívnych úloh vlády Slovenskej republiky na rok 2000 mohol byť splnený,

A.4. úlohu B.1 uznesenia vlády SR č. 491 z 30. mája 2001 (v znení bodu B.1 uznesenia vlády SR č. 985 zo 4. septembra 2002) - predkladať hodnotiacu správu o projekte pomoci asociovaným krajinám pri budovaní inštitúcií pre prijatie a uplatňovanie acquis communautaire (twinningových projektoch) za svoj rezort Národnému kontaktnému bodu pre twinning v SR a priebežne informovať Národný kontaktný bod pre twinning v SR o priebehu a realizácii jednotlivých twinningových projektov,

A.5. úlohu B.3 uznesenia vlády SR č. 591 z 27. júna 2001 - v spolupráci so zastupiteľskými úradmi SR v zahraničí zabezpečiť vybavenie dlhodobého pobytu akceptovaným kandidátom na území SR za účelom štúdia s nástupom do konca októbra príslušného roku,

A.6. úlohu D.3 uznesenia vlády SR č. 1049 z 13. novembra 2003 - zabezpečiť vykonávanie zmluvy po nadobudnutí jej platnosti,

A.7. úlohu D.3 uznesenia vlády SR č. 102 zo 4. februára 2004 - po nadobudnutí platnosti zmluvy zabezpečiť jej vykonávanie,

A.8. úlohu D.3 uznesenia vlády SR č. 103 zo 4. februára 2004 - po nadobudnutí platnosti zmluvy zabezpečiť jej vykonávanie,

A.9. uznesenie vlády SR č. 334 z 15. apríla 2004 k návrhu projektu na prepojenie relevantných registrov a na priamy prístup do nich pre všetky kľúčové štátne orgány zapojené do boja proti organizovanému zločinu,

A.10. úlohu D.3 uznesenia vlády SR č. 19 z 11. januára 2006 - po nadobudnutí platnosti zmluvy zabezpečiť jej vykonávanie,

A.11. úlohu B.1 uznesenia vlády SR č. 370 z 3. mája 2006 - zabezpečiť vo svojej pôsobnosti a v rámci vytvorených finančných možností riadených rezortov podmienky na dokončenie realizácie termínovaných úloh aktualizovaného Komplexného programu boja so zločinnosťou, resp. pokračovanie v realizácii úloh s termínom plnenia „trvale“,

A.12. úlohu č. 23 v mesiaci december z Plánu legislatívnych úloh vlády SR na rok 2007 schváleného uznesením vlády SR č. 10 z 10. januára 2007 - návrh zákona o boji proti extrémizmu,

A.13. úlohu č. 26 v mesiaci december z Plánu legislatívnych úloh vlády SR na rok 2007 schváleného uznesením vlády SR č. 10 z 10. januára 2007 - návrh zákona o boji proti terorizmu,

A.14. úlohu C.1 uznesenia vlády SR č. 163 z 28. februára 2007 pre podpredsedu vlády a ministra vnútra a ministra zdravotníctva - vykonávať kontrolu plnenia opatrení uvedených v odpovedi vlády SR na Správu Európskeho výboru na zabránenie mučenia a neľudského či ponižujúceho zaobchádzania alebo trestania o návšteve Slovenskej republiky, ktorú uskutočnil v dňoch 22. februára až 3. marca 2005,

A.15. úlohu B.1 uznesenia vlády SR č. 216 zo 7. marca 2007 pre podpredsedu vlády a ministra vnútra a ministra zdravotníctva - v súlade s kompetenčným zákonom zabezpečiť realizáciu a plnenie Koncepcie rozvoja pôdohospodárstva na roky 2007 – 2013,

A.16. úlohu B.1 uznesenia vlády SR č. 447 z 23. mája 2007 - v spolupráci s ministrami a predsedami ostatných ústredných orgánov štátnej správy SR, generálnym prokurátorom a riaditeľom Slovenskej informačnej služby vypracovať návrh nového programu boja so zločinnosťou a predložiť ho na rokovanie vlády,  

A.17. bod 3.0.1 materiálu schváleného uznesením vlády SR č. 854 z 3. októbra 2007  - predložiť legislatívny zámer zákona o boji proti terorizmu a extrémizmu na rokovanie vlády,

A.18. bod 3.0.5 materiálu schváleného uznesením vlády SR č. 854 z 3. októbra 2007  - predložiť návrh zákona o boji proti terorizmu a extrémizmu na rokovanie vlády SR,

A.19. bod 10 prílohy materiálu schváleného uznesením vlády SR č. 330 z 21. mája 2008 - kritériá vypracovať osobitne pre matričné úrady vo väčších mestách a pre mestské úrady s menším počtom obyvateľov; alebo odrážať skutočnú potrebu finančných prostriedkov na výkon štátu, tak, ako to bolo pred uvedením tohto výnosu do praxe,

A.20. úlohu B.1 uznesenia vlády SR č. 476 z 9. júla 2008 pre ministra vnútra, ministra školstva, vedy, výskumu a športu  a predsedu Úradu geodézie, kartografie a katastra SR - v rámci svojej pôsobnosti realizovať opatrenia na zachovanie bezpečnosti Slovenskej republiky vyplývajúce zo správy o bezpečnosti Slovenskej republiky za rok 2007,
A.21. úlohu B.2 uznesenia vlády SR č. 478 z 9. júla 2008 - v spolupráci s podpredsedom vlády a ministrom spravodlivosti, ministrom obrany, ministrom zahraničných vecí, ministrom hospodárstva, ministrom financií, vedúcim Úradu vlády SR a riaditeľom Slovenskej informačnej služby vypracovať návrh koncepcie bezpečnostného systému Slovenskej republiky,

A.22. úlohu B.3 uznesenia vlády SR č. 478 z 9. júla 2008 - v spolupráci s podpredsedom vlády a ministrom spravodlivosti, ministrom obrany, ministrom zahraničných vecí, ministrom hospodárstva, ministrom financií, vedúcim Úradu vlády SR a riaditeľom Slovenskej informačnej služby vypracovať návrh zákona o činnosti krízového manažmentu,
A.23. úlohu B.7 uznesenia vlády SR č. 570 z 27. augusta 2008 - poskytovať súčinnosť pri plnení úloh vyplývajúcich z predloženého materiálu, 

A.24. úlohu B.29 uznesenia vlády SR č. 593 z 3. septembra 2008 - zabezpečiť technické a technologické vybavenie Štátneho ústredného banského archívu na digitálnu archiváciu a propagáciu fondov zapísaných v zozname UNESCO – Pamäť sveta,

A.25. uznesenie vlády SR č. 579 z 19. augusta 2009 k návrhu štatútu, personálneho zabezpečenia a organizačného riešenia funkcie splnomocnenca vlády SR pre integrovaných záchranný systém,

A.26. úlohu 3.1 prílohy k uzneseniu vlády SR č. 52 z 19. januára 2010 - zabezpečiť vypracovanie pilotného projektu Právne minimum pre novozvolených starostov a následne zabezpečiť jeho realizáciu,

A.27. úlohu 3.2 prílohy k uzneseniu vlády SR č. 52 z 19. januára 2010 pre ministra vnútra - zabezpečiť realizáciu pilotného projektu e-learningu v rámci kombinovaných foriem vzdelávania pre územné plánovanie a stavebný poriadok pri prenesenom výkone štátnej správy,

A.28. úlohu 3.3 prílohy k uzneseniu vlády SR č. 52 z 19. januára 2010 - navrhnúť systém ďalšieho vzdelávania pre volených predstaviteľov a zamestnancov územnej samosprávy plniacich úlohy štátnej správy, 

A.29. úlohu 5.1 prílohy k uzneseniu vlády SR č. 52 z 19. januára 2010 - vypracovať návrh zákona o výkone a financovaní preneseného výkonu štátnej správy,

A.30. úlohu 5.2 prílohy k uzneseniu vlády SR č. 52 z 19. februára 2010 - vypracovať návrh novelizácie zákona č. 369/1990 Zb. o obecnom zriadení v znení neskorších predpisov, 

A.31. úlohu B.19 uznesenia vlády SR č. 256 z 21. apríla 2010 - vytvoriť legislatívne podmienky pre súkromných investorov pre budovanie stredoeurópskeho centra pre výcvik záchranných zložiek na Vojenskom výcvikovom priestore Lešť.

Na vedomie:
ministri

predsedovia ostatných ústredných orgánov štátnej správy SR

